section_heading: O klubu
paragraph_text: Klub je osnovan 1927. godine pod imenom KF "Zafer", kao klub Albanaca i Turaka iz Skoplja. U početku je klub igrao prijateljeske utakmice, a 1930.-ih ulazi u natjecanje "Skopskog podsaveza" (koristeći slavenizirani naziv "Sloga").<ref> Nebojša Jakovljević i dr.: Fudbalska takmičenja južnih Slovena 1873-1974, Subotica, 2018., ISBN 978-86-87893-40-5, str. 418-447  <br> Poslije II. svjetskog rata, 1945. godine, klub se obnavlja pod imenom "Sloga", koja narednih desetljeća igra u nižim ligama na području SR Makedonije, te su povremeno igrali "Makedonsku republičku ligu". 1989. godine sponzor kluba postaje poduzeće "Jugomagnat", te klub mijenja ime u "Sloga Jugomagnat". <br> Osamostaljenjem Makedonije (od 2019. godine Sjeverna Makedonija), "Sloga Jugomagnat" postaje član novoformrane "Prve Makedonske lige", te je narednih godina bio jedan od vodećih makedonskih klubova, osvojivši tri prvenstva i kup, te najpopularniji klub makedonskih Albanaca. Klub je također igrao u UEFA-inim natjecanjima - "Ligi prvaka", "Kupu pobjednika kupova" i "Kupu UEFA". <br> U sezoni 2009./10. dio klubova "Prve lige" se pobunio zbog reizbora vodstva Makedonskog nogometnog saveza. "Sloga Jugomagnat" i "Makedonija Gjorče Petrov" su bojkotirali dvije utakmice, te su potom suspendirani i izbačeni iz lige. <br> 2012. godine se spajaju "Sloga Jugomagnat" i FC "Albarsa" u novi klub - KF "Shkupi", koji je postao sljednik "Sloge Jugomagnat" i privukao većinu njezinih dotadašnjih navijača.